REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

26. mart 2018. godine

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu, na 31. sednici održanoj 26. marta 2018. godine, razmotrio je Odluku Državnog veća tužilaca kojom je utvrđeno da su se ispunili uslovi da Milosavu Srećkoviću, javnom tužiocu u Osnovnom javnom tužilaštvu u Negotinu, na osnovu člana 89. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11- dr.zakon, 101/11, 38/12–odluka US, 121/12, 101/13, 111/14–odluka US, 117/14, 106/15 i 63/16–odluka US), prestane funkcija javnog tužioca po sili zakona zbog navršenja radnog veka, i utvrdio Predlog odluke o prestanku funkcije javnog tužioca u Osnovnom javnom tužilaštvu u Negotinu.

Za predstavnika Odbora na sednici Narodne skupštine određen je Petar Petrović, predsednik Odbora.

PREDSEDNIK ODBORA

Petar Petrović

P R E D L O G

Na osnovu člana 97. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 111/14-US, 117/14, 106/15 i 63/16-US) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2018. godine, donela je

O D L U K U

o prestanku funkcije javnog tužioca u Osnovnom javnom tužilaštvu u Negotinu

I

Milosavu Srećkoviću, javnom tužiocu u Osnovnom javnom tužilaštvu u Negotinu, prestaje funkcija dana 04. avgusta 2018. godine, zbog navršenja radnog veka.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2018. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković

**O b r a z l o ž e nj e**

Članom 87. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 111/14-US, 117/14 106/15 i 63/16-US), utvrđeno je da funkcija javnog tužioca prestaje na lični zahtev, kad navrši radni vek, kad trajno izgubi sposobnost ili kad bude razrešen. Članom 89. stav 1. utvrđeno je da funkcija javnog tužioca prestaje po sili zakona kad navrši 65 godina života ili 40 godina staža osiguranja.

Državno veće tužilaca je, u skladu sa čanom 91. Zakona o javnom tužilaštvu, Odlukom A broj 69/18, od 26. februara 2018. godine, koju je dostavilo Narodnoj skupštini (primljena pod brojem 118-474/18, 2. marta 2018. godine), utvrdilo da su se ispunili uslovi da Milosavu Srećkoviću, javnom tužiocu u Osnovnom javnom tužilaštvu u Negotinu, prestane funkcija po sili zakona 04. avgusta 2018. godine, jer će navršiti 65 godina života.

Članom 97. Zakona o javnom tužilaštvu utvrđeno je da odluku o prestanku funkcije javnog tužioca donosi Narodna skupština.

Odbor za pravosuđe, državnu upravu i lokalnu samoupravu je, na 31. sednici održanoj 26. marta 2018. godine, konstatovao da će Milosav Srećković navršiti radni vek 04. avgusta 2018. godine i utvrdio Predlog odluke o prestanku funkcije Milosavu Srećkoviću, javnom tužiocu u Osnovnom javnom tužilaštvu u Negotinu, 04. avgusta 2018. godine, zbog navršenja radnog veka.